ഭജഗോവിന്ദം (മോഹമുദ്ഗരം)

വിക്കിപീഡിയ, ഒരു സ്വതന്ത്ര വിജ്ഞാനകോശം.

[എഡിറ്റ്‌] ഭജഗോവിന്ദം (മോഹമുദ്ഗരം)

ഭജ ഗോവിന്ദം ഭജ ഗോവിന്ദം

ഗോവിന്ദം ഭജ മൂഢംതേ

സം‌പ്രാപ്തേ സന്നിഹിതേ കാലേ*

നഹി നഹി രക്ഷതി ഡുകൃഞ്കരണേ

  • (പാഠഭേദം: സം‌പ്രാപ്തേ സന്നിഹിതേ മരണേ)


മൂഢ ജഹീഹി ധനാഗമതൃഷ്ണാം

കുരു സദ്ബുദ്ധിം മനസി വിതൃഷ്ണാം

യല്ലഭസേ നിജകര്മ്മോപാത്തം

വിത്തം തേന വിനോദയ ചിത്തം


നാരീസ്തനഭരനാഭീദേശം

ദൃഷ്ട്വാ മാ ഗാ മോഹാവേശം

ഏതെന്മാംസവസാദിവികാരം

മനസി വിചിന്തയ വാരം വാരം


നളിനീദളഗതജലമതിതരളം

തദ്വജ്ജീവിതംതിശയചപലം

വിദ്ധി വ്യാധ്യഭിമാനഗ്രസ്തം

ലോകം ശോകഹതം ച സമസ്തം


യാവദ്വിത്തോപാര്‍ജ്ജനസക്ത-

സ്താവനിജപരിവാരോ രക്ത:

പശ്ചാജ്ജീവതി ജര്‍ജ്ജരദേഹേ

വാര്‍ത്താം കോfപി ന പൃച്ഛതി ഗേഹേ


യാവത്പവനോ നിവസതി ദേഹേ

താവല്‍ പൃച്ഛതി കുശലം ഗേഹേ

ഗതവതി വായൌ ദേഹാപായേ

ഭാര്യാ ബിഭ്യതി തസ്മിന്‍ കായേ.


അര്‍ത്ഥമനത്ഥം ഭാവയ നിത്യം

നാസ്തി തതസ്സുഖലേശസ്സത്യം

പുത്രാദപി ധനഭാജാം ഭീതി:

സര്‍വ്വത്രൈഷാ വിഹിതാരീതി:


ബാലസ്താവത് ക്രീഡാസക്ത-

സ്തരുണസ്താവല്‍ തരുണീസക്ത:

വൃദ്ധസ്താവച്ചിന്താസക്ത:

പരേ ബ്രഹ്മണി കോfപി ന സക്ത:


കാ തേ കാന്താ കസ്തേ പുത്ര:

സംസാരോfയമതീവ വിചിത്ര:

കസ്യ ത്വം ക: കുത ആയാത-

സ്തത്ത്വം ചിന്തയ തദിഹ ഭ്രാത:


സത്സംഗത്വേ നിസ്സംഗത്വം

നിസ്സംഗത്വേ നിര്‍മ്മോഹത്വം

നിര്‍മ്മോഹത്വേ നിശ്ചലതത്ത്വം

നിശ്ചലതത്ത്വേ ജീവന്മുക്തി:.


വയസി ഗതേ ക: കാമവികാര:

ശുഷ്കേ നീരേ ക: കാസാര:

ക്ഷീണേ വിത്തേ ക: പരിവാര:

ജ്ഞാതേ തത്ത്വേ ക: സംസാര: